KYK: Marijke en Werner van ‘Getroud’ se baba gee 1ste treë
JY LEES NOU KYK: Marijke en Werner van ‘Getroud’ se baba gee 1ste treë
Duane Vermeulen steeds in kuberhel ná krakers hom aanval
Marijke Coetser en klein Layla. Foto: Instagram.
Dit was reeds bedrywig tydens die inperking by die akteurspaar Marijke en Werner Coetser se huis. Maar noudat klein Layla begin loop het en die hele wêreld verken, gaan dinge behoorlik rof.
“Sy het twee naweke terug begin om heeltemal alleen te staan en dan haar eerste treë te gee, maar dan slaan sy neer,” vertel Marijke aan Huisgenoot. Sedertdien het sy meer begin loop sonder om te val.
“Dit is ’n baie groot hoogtepunt in ons huis, want dit is een van daardie ‘eerstes’ met ’n baba waarna jy baie uitsien,” vertel sy trots.
My baba loop! Mooi so sussie!! #sheswalking #mybabygirl #proudmommy #almost11months
A post shared by Marijke Coetser (@marijkecoetser) on Jun 30, 2020 at 11:18am PDT
“Die hele gesin wag nou al ’n rukkie om daardie eerste keer op jou knieë neer te sak en jou hande uit te gooi terwyl jy haar roep - en dan kom sy,” sê Marijke wat saam met haar man in die kykNET-sepie Getroud met rugby te sien is.
Its official, at 10 months she is taking on the world walking strong. #shedidit #walking #10months #proudmommyanddaddy
A post shared by WernerCoetser (@wcoetser) on Jun 29, 2020 at 5:18am PDT
Nou sak ma gereeld af en roep Layla om na haar toe te stap. “Dit is so 'n lekker gevoel om te weet jou baba kan dit doen,” borrel sy.
Tussen alles deur moet ouboet Juwan (9), Marijke se seun uit haar vorige huwelik, ook tuis skoolgaan weens die inperking.
“Juwan het vandag vier aanlyn klasse en hy het baie werk en skryf Vrydag ’n toets. En Layla loop die wêreld vol, wat beteken jy moet haar heeltyd dophou,” vertel Marijke.
My little girl, how fast you have grown. #10months and everyday with you is a blessing. #daddiesgirl #thoseeyes #angel #littlefighter
A post shared by WernerCoetser (@wcoetser) on Jun 5, 2020 at 11:25pm PDT
Gelukkig is Juwan en pa Werner albei staatmakers wat Layla betref.
“Ek en Werner verfilm nie elke dag nie en ons hoef nie altyd op dieselfde tyd by die werk te wees nie,” sê Marijke. Wanneer hulle wel op dieselfde dag verfilm, sal die een in die oggend die kinders oppas en dan weer in die middag afgelos word.
As ouer voel dit of jou hart vir die res van jou lewe buite jou liggaam rondloop, vertel Marijke. “Dit is erg om te sien hoe vinnig jou kinders grootword,” vertel sy.
Lockdown in Bethlehem #family #lockdown2020 #covid19
A post shared by Marijke Coetser (@marijkecoetser) on May 4, 2020 at 4:05am PDT
“Juwan is vanjaar in gr. 4, maar weens die lockdown loop hy ’n paar eerstes mis. Dit is ’n groot stap vir die kinders, want hulle begin klasloop en eksamen skryf,” vertel Marijke.
En boonop word Layla ook op 5 Augustus een jaar oud en moet ’n partytjie beplan word.
“Ek moet kort-kort stilstaan en dink waar die tyd heen gaan. Ek neem baie video’s van my kinders en kyk dit gereeld,” vertel Marijke.
Dit voel asof die tyd saam met Layla begin hardloop.
“Layla is baie haastig. Sy wil nie eintlik loop nie; sy wil hardloop. Juwan het lank gekruip as ’n baba, maar hierdie madam, is vinnig,” laat sy hoor.
Meer oor: getroud met rugby| kyknet| werner coetser| marijke van der westhuizen| baba